stanford-oval/wikipedia huggingface dataset:
พายุไต้ฝุ่นยางิ (พ.ศ. 2567)

สำหรับพายุลูกอื่นที่มีชื่อเดียวกัน ดูที่ พายุยางิ
| --- | --- |
พายุไต้ฝุ่นยางิขณะมีกำลังแรงสูงสุดทางตอนเหนือ ทะเลจีนใต้เมื่อวันที่ 5 กันยายน พ.ศ. 2567
ประวัติทางอุตุนิยมวิทยา
ก่อตัว: 31 สิงหาคม พ.ศ. 2567
สลายตัว: 8 กันยายน พ.ศ. 2567
พายุไต้ฝุ่นรุนแรง
10-นาที ของเฉลี่ยลม  (JMA)
ความเร็วลมสูงสุด: 195 กม./ชม. (120 ไมล์/ชม.)
ความกดอากาศต่ำสุด: 915 เฮกโตปาสกาล (มิลลิบาร์) ; 27.02 นิ้วปรอท
พายุไต้ฝุ่น
10-นาที ของเฉลี่ยลม  (TMD)
ความเร็วลมสูงสุด: 195 กม./ชม. (120 ไมล์/ชม.)
ความกดอากาศต่ำสุด: 915 เฮกโตปาสกาล (มิลลิบาร์) ; 27.02 นิ้วปรอท
พายุซูเปอร์ไต้ฝุ่นระดับ 5
1-นาที ของเฉลี่ยลม  (SSHWS/JTWC)
ความเร็วลมสูงสุด: 260 กม./ชม. (160 ไมล์/ชม.)
ความกดอากาศต่ำสุด: 916 เฮกโตปาสกาล (มิลลิบาร์) ; 27.05 นิ้วปรอท
ผลกระทบ
ผู้เสียชีวิต: > 403 ราย
ผู้ที่ได้รับบาดเจ็บ: > 1,068 ราย
ผู้สูญหาย: > 148 ราย
ความเสียหาย: $9.45 พันล้านดอลลาร์สหรัฐ  (ค่าเงินปี พ.ศ. 2567 USD)
พื้นที่ได้รับผลกระทบ: ฟิลิปปินส์, เวียดนาม, ไหหลำ,  ฮ่องกง, ภาคตะวันออกของไทย,  ภาคเหนือของไทย
IBTrACS
ส่วนหนึ่งของ ฤดูพายุไต้ฝุ่นแปซิฟิก พ.ศ. 2567
พายุไต้ฝุ่นยางิ (อักษรโรมัน: Yagi) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นเอนเตง (ตากาล็อก: Enteng) เป็นพายุหมุนเขตร้อนลูกใหญ่กำลังแรง ที่กำลังสร้างความเสียหายอย่างหนักให้กับภาคเหนือของประเทศเวียดนาม หลังจากที่ก่อนหน้านี้ได้ส่งผลกระทบต่อเกาะไหหลำของจีนในช่วงต้นเดือนกันยายน พ.ศ. 2567 เป็นพายุลูกที่ 11 ของฤดูพายุในปีนี้ และเป็นพายุลูกแรกที่รุนแรงมาก ยางิกลายเป็นพายุที่รุนแรงที่สุดที่พัดเข้าสู่เกาะไหหลำในฤดูใบไม้ร่วง นับตั้งแต่รามสูรในปี 2557 และเป็นพายุซูเปอร์ไต้ฝุ่นระดับ 5 ลำดับที่ 4 ที่เกิดขึ้นในทะเลจีนใต้ ร่วมกับพายุแพเมล่าในปี 2497, รามสูรในปี 2557 และไรในปี 2564
พายุไต้ฝุ่นยางิมีจุดเริ่มต้นจากบริเวณความกดอากาศต่ำที่ก่อตัวขึ้นเมื่อวันที่ 30 สิงหาคม ห่างจากประเทศปาเลาไปทางทิศตะวันตกเฉียงเหนือประมาณ 540 กิโลเมตร และได้รวมตัวกันเป็นดีเปรสชั่นช่วงวันที่ 31สิงหาคม จนถึง 1กันยายนและที่เป็นโซนร้อนในวันที่ 2 ในขณะที่เคลื่อนเข้าใกล้เกาะลูซอนฟิลิปปินส์ และที่ขึ้นฝั่งตอนช่วงบ่ายของวันเดียวกัน ได้ลงทะเลจีนใต้ และได้พัฒนาขึ้นกลายเป็นซุปเปอร์ไต้ฝุ่นระดับที่ 1 ความเร็วสูงสุด 150 กิโลเมตรต่อชั่วโมง ลมกระชากแรงวัดได้ 170 กิโลเมตรต่อชั่วโมงในวันที่ 3 กันยายน ต่อมาในวันที่ 4 กันยายน เคลื่อนเข้าใกล้เกาะฮ่องกง ในขณะที่อยู่ในทะเลจีนใต้ค่อนทางเหนือเล็กน้อย และทวีกำลังแรงขึ้น เป็นระดับที่ 4 ความเร็วสูงสุด 220 กิโลเมตรต่อชั่วโมง ทำให้จีนตอนใต้และฮ่องกงมีฝนตกหนัก ลมกระโชกแรง และดินถล่มหลายพื้นที่ต่อมาในวันที่ 5 กันยายน พายุลูกนี้เคลื่อนเข้าใกล้เกาะไหหลำ ในขณะเป็นซุปเปอร์ไต้ฝุ่นระดับที่ 5 ความเร็วสูงสุด 240 กิโลเมตรต่อชั่วโมง และอ่อนกำลังลงตอนช่วงบ่าย ในวันที่ 6 กันยายน พายุไต้ฝุ่นลูกนี้ เคลื่อนเข้าผ่านช่องแคบของจีนและเกาะไหหลำ ช่วงตอนเย็นของวันที่ 6 กันยายน และขึ้นฝั่งที่ประเทศเวียดนามช่วงวันที่ 7 กันยายน ทางตอนเหนือ ความเร็วสูงสุด 180 กิโลเมตรต่อชั่วโมง ทางนครไฮฟอง และบริเวณกรุงฮานอย แล้วได้สลายตัวในวันที่ 8 กันยายน
ประวัติทางอุตุนิยมวิทยา

พายุไต้ฝุ่นยางิเริ่มต้นก่อตัวขึ้นเมื่อวันที่ 30 สิงหาคม โดยสำนักงานอุตุนิยมวิทยาญี่ปุ่นรายงานว่าพบบริเวณความกดอากาศต่ำห่างจากประเทศปาเลาไปทางทิศตะวันตกเฉียงเหนือประมาณ 540 กิโลเมตร บริเวณความกดอากาศต่ำขนาดใหญ่เริ่มรวมตัวกันและพัฒนาเป็นพายุดีเปรสชันเมื่อวันที่ 31 สิงหาคม
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นยางิ (2411)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นยางิ (2411)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นยางิ (2411)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นยางิ (12W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ทางรถไฟสายแม่กลอง

ทางรถไฟสายแม่กลอง เป็นทางรถไฟที่เดินรถจากฝั่งธนบุรี ผ่านจังหวัดสมุทรสาคร สิ้นสุดที่จังหวัดสมุทรสงคราม ตั้งแต่ พ.ศ. 2444 และ พ.ศ. 2448 เป็นระยะทาง 66.9 กิโลเมตร อยู่ในการดูแลของการรถไฟแห่งประเทศไทย ประกอบด้วยเส้นทาง 2 ช่วงจาก สถานีรถไฟวงเวียนใหญ่ ถึงสถานีรถไฟมหาชัย ระยะทาง 31.2 กิโลเมตร และจากสถานีรถไฟบ้านแหลม ถึงสถานีรถไฟแม่กลอง ระยะทาง 33.57 กิโลเมตร  โดยระหว่างสถานีมหาชัยกับสถานีบ้านแหลม จะไม่มีเส้นทางเชื่อมถึงกัน ผู้โดยสารจะต้องลงจากขบวนรถ และเดินเท้าไปขึ้นเรือข้ามฟากข้ามแม่น้ำท่าจีน เพื่อไปต่อรถไฟอีกขบวนหนึ่ง
พระบาทสมเด็จพระจุลจอมเกล้าเจ้าอยู่หัว ทรงเคยเสด็จพระราชดำเนินประทับรถไฟพระที่นั่ง ผ่านทางรถไฟสายนี้เมื่อวันที่ 18 มีนาคม ร.ศ. 124 (พ.ศ. 2448) เพื่อทรงทำพิธีเปิดถนนถวาย ตำบลท่าฉลอม อำเภอเมืองสมุทรสาคร
ในอดีตทางรถไฟสายแม่กลอง จะสิ้นสุดที่สถานีรถไฟปากคลองสานริมแม่น้ำเจ้าพระยา (ปัจจุบันกลายเป็นตลาดท่าน้ำรถไฟคลองสาน) แต่ได้ถูกยกเลิกทางรถไฟช่วงนี้ไปในสมัย จอมพลสฤษดิ์ ธนะรัชต์ เป็นนายกรัฐมนตรีจึงทำให้ทางรถไฟสายนี้สิ้นสุดที่สถานีวงเวียนใหญ่ดังเช่นปัจจุบัน ส่วนทางที่ยกเลิกไปได้ถมเป็นถนนและตั้งชื่อว่าถนนเจริญรัถ โดยเป็นถนน 3 ช่องทาง ซึ่งช่องทางกลางในอดีตคือรางรถไฟ
ประวัติ

เดิมรถไฟสายนี้เดินรถโดยบริษัทเอกชน  คือ บริษัท รถไฟท่าจีน ทุนจำกัด (บริษัท ท่าจีนเรวเวกัมปนีลิมิเต็ตทุน จำกัด) ได้รับสัมปทานเดินรถช่วงปากคลองสาน–มหาชัย ระยะทางทั้งสิ้น 33.1 กิโลเมตร เริ่มเดินรถตั้งแต่วันที่ 17 พฤษภาคม พ.ศ. 2444 จนถึง พ.ศ. 2484 รวมระยะเวลา 40 ปี
พระบาทสมเด็จพระมงกุฎเกล้าเจ้าอยู่หัว (ขณะนั้นทรงเป็นสมเด็จพระบรมโอรสาธิราช สยามมกุฎราชกุมาร) เสด็จพระราชดำเนินแทนพระองค์ ทรงเปิดเส้นทางปากคลองสาน-มหาชัย เมื่อวันที่ 29 ธันวาคม พ.ศ. 2447 และเปิดให้ประชาชนใช้งานตั้งแต่วันที่ 4 มกราคม พ.ศ. 2448
ต่อมาใน พ.ศ. 2448 บริษัท แม่กลอง ทุนจำกัด ได้รับสัมปทานเดินรถช่วงที่สอง จากสถานีรถไฟบ้านแหลมที่อยู่ฝั่งตรงข้ามกับสถานีรถไฟมหาชัย ถึงสถานีรถไฟแม่กลอง อำเภอเมืองสมุทรสงคราม ระยะทางทั้งสิ้น 33.8 กิโลเมตร เริ่มเดินรถตั้งแต่วันที่ 10 มิถุนายน พ.ศ. 2448 จนถึง พ.ศ. 2488 รวมระยะเวลา 40 ปี
ต่อมาบริษัทรถไฟท่าจีน และบริษัทแม่กลอง ได้รับพระบรมราชานุญาตให้รวมเป็นบริษัทเดียวกัน ใช้ชื่อว่า บริษัท แม่กลอง ทุนจำกัด และเดินรถจนกระทั่งหมดสัมปทานในปี พ.ศ. 2488 จึงได้ขายกิจการให้กับกรมรถไฟ ภายใต้องค์กรรถไฟสายแม่กลอง เปลี่ยนสถานะเป็น สำนักงานรถไฟสายแม่กลอง เมื่อวันที่ 1 กรกฎาคม พ.ศ. 2495 และรวมเข้ากับการรถไฟแห่งประเทศไทยเมื่อวันที่ 1 กุมภาพันธ์ พ.ศ. 2498
ปัจจุบันเส้นทางช่วงปากคลองสาน–วงเวียนใหญ่ ไม่มีการเดินรถมาตั้งแต่วันที่ 1 มกราคม พ.ศ. 2504 สืบเนื่องจากมติคณะรัฐมนตรีในรัฐบาลจอมพลสฤษดิ์ ธนะรัชต์ เมื่อวันที่ 24 พฤศจิกายน พ.ศ. 2502 โดยยังคงรางรถไฟไว้ แต่ราดยางมะตอยทับ กลายเป็นถนนเจริญรัถ
ประวัติ > การซ่อมบำรุงและปรับปรุงเส้นทาง

ใน พ.ศ. 2558 การรถไฟแห่งประเทศไทยได้ประกาศปิดเส้นทางรถไฟในช่วงบ้านแหลม–แม่กลอง ระหว่างวันที่ 13 พฤษภาคม พ.ศ. 2558 — 31 มีนาคม พ.ศ. 2559 เพื่อทำการปรับปรุงเส้นทางตามโครงการปรับปรุงเส้นทางรถไฟ โดยจะมีรถสองแถวรับ-ส่งผู้โดยสารชั่วคราว และเปิดเดินรถอีกครั้งเมื่อวันที่ 1 เมษายน พ.ศ. 2559 โดยมีวุฒิชาติ กัลยาณมิตร ผู้ว่าการรถไฟแห่งประเทศไทยในขณะนั้น เป็นประธานในพิธีเปิดเดินรถเที่ยวแรกจากแม่กลอง–บ้านแหลม
เนื่องจากทางรถไฟสายแม่กลองไม่มีเส้นทางเชื่อมต่อกับรถไฟสายอื่น ทำให้การขนส่งขบวนรถเพื่อซ่อมบำรุง ต้องบรรทุกขบวนรถจากศูนย์ซ่อมบำรุงที่สถานีรถไฟธนบุรีหรือสถานีรถไฟมักกะสัน โดยผ่านทางแพขนานยนต์
รายชื่อสถานีรถไฟ

| ด ค กรายชื่อสถานีรถไฟในประเทศไทย |
| --- | --- |
(ดำเนินการโดย รฟท.)
 : ย่านชานเมือง (กรุงเทพ – ชุมทางแก่งคอย/ลพบุรี)
 : สายเหนือ (ชุมทางบ้านภาชี – เชียงใหม่)
 : สายตะวันออกเฉียงเหนือ (ชุมทางบ้านภาชี – อุบลราชธานี/หนองคาย)
 : สายใต้ (ชุมทางบางซื่อ/ธนบุรี – สุไหงโกลก)
 : สายตะวันออก (สามเหลี่ยมจิตรลดา – อรัญประเทศ/สัตหีบ)
 : สายแม่กลอง (วงเวียนใหญ่ – มหาชัย และบ้านแหลม – แม่กลอง)
รายชื่อสถานีรถไฟ > ช่วงบ้านแหลม - แม่กลอง (แห. - แอ.)

| ชื่อสถานี / ที่หยุดรถ> ชื่อสถานี / ที่หยุดรถ.บ้านแหลม - แม่กลอง | รหัสสถานี> เลข.บ้านแหลม - แม่กลอง | รหัสสถานี> ตัวย่อ.บ้านแหลม - แม่กลอง | ระยะทางจาก แห> .ระยะทางจาก แห..บ้านแหลม - แม่กลอง | ชั้นสถานี > ชั้นสถานี .บ้านแหลม - แม่กลอง | ที่ตั้ง> ตำบล.บ้านแหลม - แม่กลอง | ที่ตั้ง> อำเภอ.บ้านแหลม - แม่กลอง | ที่ตั้ง> จังหวัด.บ้านแหลม - แม่กลอง | หมายเหตุ> หมายเหตุ.บ้านแหลม - แม่กลอง |
| --- | --- | --- | --- | --- | --- | --- | --- | --- |
| บ้านแหลม | 5019 | แห. | 0.00 กม. | 4 | ท่าฉลอม | เมืองสมุทรสาคร | สมุทรสาคร |  |
| โรงพยาบาลนครท่าฉลอม | – | นฉ. | 0.56 กม. | ป้ายหยุดรถ | ท่าฉลอม | เมืองสมุทรสาคร | สมุทรสาคร | สร้างขึ้นโดยมูลนิธิโรงพยาบาลนครท่าฉลอม โดยเงินบริจาคของผู้มีจิตศรัทธา โดยมีชานชาลากว้าง 2 เมตร ยาว 40 เมตร อาคารพักผู้โดยสาร ได้รับการออกแบบและตกแต่งในรูปแบบย้อนยุคสมัยรัชกาลที่ 5 |
| ท่าฉลอม | 5020 | ฉอ. | 1.24 กม. | ที่หยุดรถ | ท่าฉลอม | เมืองสมุทรสาคร | สมุทรสาคร |  |
| บ้านชีผ้าขาว | 5021 | ผา. | 3.89 กม. | ป้ายหยุดรถ | ท่าจีน | เมืองสมุทรสาคร | สมุทรสาคร |  |
| คลองนกเล็ก | 5035 | ลเ. | 5.95 กม. | ป้ายหยุดรถ | บางกระเจ้า | เมืองสมุทรสาคร | สมุทรสาคร |  |
| บางสีคต | 5022 | บี. | 6.90 กม. | ที่หยุดรถ | บางกระเจ้า | เมืองสมุทรสาคร | สมุทรสาคร |  |
| บางกระเจ้า | 5023 | ะจ. | 8.86 กม. | ที่หยุดรถ | บางกระเจ้า | เมืองสมุทรสาคร | สมุทรสาคร |  |
| บ้านบ่อ | 5024 | บ่. | 10.90 กม. | ที่หยุดรถ | บ้านบ่อ | เมืองสมุทรสาคร | สมุทรสาคร | เคยเป็นสถานี ยุบเป็นที่หยุดรถเมื่อวันที่ 1 มกราคม 2520 |
| บางโทรัด | 5025 | งโ. | 13.32 กม. | ที่หยุดรถ | บางโทรัด | เมืองสมุทรสาคร | สมุทรสาคร |  |
| บ้านกาหลง | 5026 | กห. | 15.78 กม. | ที่หยุดรถ | กาหลง | เมืองสมุทรสาคร | สมุทรสาคร | เคยเป็นสถานี ยุบเป็นที่หยุดรถเมื่อวันที่ 1 มกราคม 2520 |
| บ้านนาขวาง | 5027 | บ้. | 17.94 กม. | ป้ายหยุดรถ | กาหลง | เมืองสมุทรสาคร | สมุทรสาคร |  |
| บ้านนาโคก | 5028 | าโ. | 19.97 กม. | ที่หยุดรถ | นาโคก | เมืองสมุทรสาคร | สมุทรสาคร |  |
| เขตเมือง | 5029 | ดเ. | 23.73 กม. | ป้ายหยุดรถ | นาโคก | เมืองสมุทรสาคร | สมุทรสาคร |  |
| ลาดใหญ่ | 5030 | ลญ. | 27.66 กม. | ป้ายหยุดรถ | ลาดใหญ่ | เมืองสมุทรสงคราม | สมุทรสงคราม |  |
| แม่กลอง | 5032 | แอ. | 33.75 กม. | 3 | แม่กลอง | เมืองสมุทรสงคราม | สมุทรสงคราม |  |
สถานีรถไฟปากคลองสาน กิโลเมตรที่ -1+190 (ยกเลิกเมื่อ 1 มกราคม พ.ศ. 2504 เนื่องจากมติคณะรัฐมนตรี 24 พฤศจิกายน พ.ศ. 2502 ในรัฐบาลจอมพลสฤษดิ์ ธนะรัชต์ ให้ยกเลิกเส้นทางช่วงปากคลองสาน-วงเวียนใหญ่ โดยราดยางมะตอยทับทางรถไฟไว้ใต้พื้นถนน ส่วนตัวอาคารสถานีถูกรื้อถอนไปแล้ว)
อดีตสถานีช่องลม กิโลเมตรที่ 1+020 (ไม่มีร่องรอยเหลือ พบในแผนที่ปี 2495)
ที่หยุดรถไฟบางกระบูน กิโลเมตรที่ 30+160 บริเวณตำบลลาดใหญ่ อำเภอเมืองสมุทรสงคราม จังหวัดสมุทรสงคราม
โครงการในอนาคต

ในอนาคต การรถไฟแห่งประเทศไทย (รฟท.) ร่วมกับกรมการขนส่งทางราง จะทำการย้ายสถานีต้นทางหลักของกรุงเทพมหานคร จากสถานีหัวลำโพง มาที่ ชุมทางบางซื่อ และรวมเส้นทาง รถไฟฟ้าชานเมืองสายสีแดง รถไฟทางไกล รถไฟความเร็วสูง (สายกรุงเทพ-นครราชสีมา) และ รถไฟฟ้าเชื่อมท่าอากาศยานสุวรรณภูมิ เข้าไว้ที่สถานีกลางกรุงเทพอภิวัฒน์เป็นสถานีหลักแห่งเดียวของกรุงเทพมหานคร พร้อมจัดเส้นทางใหม่ จากบางซื่อไปนครปฐม เป็นสายตะวันตก และจากบางซื่อ ไปหัวลำโพง ลดระดับลงใต้ดินเข้าสู่วงเวียนใหญ่ ไปตามแนวทางรถไฟสายแม่กลอง และส่วนต่อขยายจากสถานีปลายทางที่แม่กลองไปยังปากท่อ ตลอดจนทุกสถานีหลังจากนี้นับเป็นเส้นทางใหม่ของสายใต้ ส่วนจากบางซื่อไปชุมทางบ้านภาชี ยังเป็นสายเหนือและสายตะวันออกเฉียงเหนือเช่นเดิม และจากบางซื่อไปฉะเชิงเทรา เป็นสายตะวันออกตามเดิม และแยกเพิ่มอีก 2 เส้นทางคือ รถไฟด่วนพิเศษ (เส้นทางแรก กรุงเทพ-นครราชสีมา) และรถไฟฟ้าเชื่อมท่าอากาศยานสุวรรณภูมิ (SARL : Suvarnabhumi Airport Rails Link)
แหล่งข้อมูลอื่น

"เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางน้ำจืด ตำบลคอกกระบือ ตำบลนาดี ตำบลบ้านเกาะ ตำบลพันท้ายนรสิงห์ ตำบลท่าทราย ตำบลโคกขาม ตำบลมหาชัย ตำบลบางกระเจ้า ตำบลท่าจีน ตำบลบางหญ้าแพรก ตำบลท่าฉลอมและตำบลโกรกกราก อำเภอเมืองสมุทรสาคร จังหวัดสมุทรสาคร", กฎหมาย.คอม, คลังข้อมูลเก่าเก็บจากแหล่งเดิมเมื่อ 20 เมษายน 2011
"แผนแม่บทการพัฒนาโครงข่ายทางรถไฟสนับสนุนเขตเศรษฐกิจพิเศษ การท่องเที่ยว และการพัฒนาพื้นที่", สำนักงานนโยบายและแผนการขนส่งและจราจร, มีนาคม 2018
"ขุดกรุ : ตามรอยเส้นทางรถไฟช่วงคลองสาน - วัดสิงห์", รถไฟไทยดอทคอม, 29 พฤศจิกายน 2006
NATSKI & AMINDA (22 มิถุนายน 2009), รถไฟ เรือเมล์ (๓) - วงเวียนใหญ่-มหาชัย-ท่าฉลอม-แม่กลอง-วัดบ้านแหลม
| ด ค ก ทางรถไฟสายแม่กลอง |
| --- | --- |
วงเวียนใหญ่–มหาชัย: ปากคลองสาน – วงเวียนใหญ่ – ตลาดพลู – วุฒากาศ – คลองต้นไทร – จอมทอง – วัดไทร – วัดสิงห์ – บางบอน – การเคหะ – รางสะแก – รางโพธิ์ – สามแยก – พรมแดน – ทุ่งสีทอง – บางน้ำจืด – คอกควาย – บ้านขอม – คลองจาก – มหาชัย
บ้านแหลม–แม่กลอง: บ้านแหลม – ท่าฉลอม – บ้านชีผ้าขาว – คลองนกเล็ก – บางสีคต – บางกระเจ้า – บ้านบ่อ – บางโทรัด – บ้านกาหลง – บ้านนาขวาง – บ้านนาโคก – เขตเมือง – ลาดใหญ่ – บางกระบูน – แม่กลอง
| ด ค ก สถานีรถไฟ ป้ายหยุดรถไฟ และที่หยุดรถไฟ ในพื้นที่ของแขวงบำรุงทางสมุทรสาคร |
| --- | --- |
 ปากคลองสาน (ยกเลิก พ.ศ. 2504)  วงเวียนใหญ่  ตลาดพลู  วุฒากาศ  คลองต้นไทร  จอมทอง  วัดไทร  วัดสิงห์  บางบอน  การเคหะ  รางสะแก  รางโพธิ์  สามแยก  พรมแดน  ทุ่งสีทอง  บางน้ำจืด  คอกควาย  บ้านขอม  คลองจาก  มหาชัย  (แม่น้ำท่าจีน)  บ้านแหลม  (แขวงบำรุงทางเพชรบุรี) ท่าฉลอม 
| ด ค ก สถานีรถไฟ ป้ายหยุดรถไฟ และที่หยุดรถไฟ ในพื้นที่ของแขวงบำรุงทางเพชรบุรี |
| --- | --- |
 บ้านแหลม  (แขวงบำรุงทางสมุทรสาคร)  ท่าฉลอม  บ้านชีผ้าขาว  คลองนกเล็ก  บางสีคต  บางกระเจ้า  บ้านบ่อ  บางโทรัด  บ้านกาหลง  บ้านนาขวาง  บ้านนาโคก  เขตเมือง  ลาดใหญ่  บางกระบูน  แม่กลอง   คลองตาคต (แขวงบำรุงทางนครปฐม)  โพธาราม  เจ็ดเสมียน  บ้านกล้วย  สะพานจุฬาลงกรณ์  ราชบุรี  บ้านคูบัว  บ่อตะคร้อ  บ้านป่าไก่  ปากท่อ   ห้วยโรง  บางเค็ม  เขาย้อย  หนองปลาไหล  บางจาก  เพชรบุรี  เขาทโมน  หนองไม้เหลือง  หนองจอก  หนองศาลา  ชะอำ  (แขวงบำรุงทางวังก์พง) ห้วยทรายเหนือ
แบบเบิร์ดเบิร์ด ครั้งที่ 1

| --- | --- |
คอนเสิร์ตคอนเสิร์ต และโชว์โดยธงไชย แมคอินไตย์
แบบเบิร์ดเบิร์ด ครั้งที่ 1
สถานที่จัด: ศูนย์เยาวชนไทย-ญี่ปุ่นดินแดง
โปรดิวเซอร์: บริษัท จีเอ็มเอ็มแกรมมี่ จำกัด(มหาชน)
แบบเบิร์ดเบิร์ด ครั้งที่ 1 เป็นชื่อตอนของแบบเบิร์ดเบิร์ดโชว์ของ ธงไชย แมคอินไตย์ ที่จัดขึ้นเป็นครั้งที่ 1 ในวันที่ 12 กรกฎาคม พ.ศ. 2529 จัดแสดงที่ ศูนย์เยาวชนไทย-ญี่ปุ่นดินแดง จำนวน 2 รอบ จำนวนผู้ชม 6,400 คน  นอกจากมีนักร้องรับเชิญ เรวัต พุทธินันทน์ ผุสชา โทณะวณิก ฐิติมา สุตสุนทร นันทิดา แก้วบัวสาย แล้ว มีครอบครัวของเขาร่วมแสดงบนเวทีด้วย สร้างความประทับใจให้ผู้ชมเป็นอย่างมาก
แขกรับเชิญ

"สตอร์ม วอร์คเกอร์ มาโชว์เต้นเพลง "THE RHYTHM OF THE HEART"
เรวัต พุทธินันทน์ มาโชว์เพลง "SAY YOU SAY ME"
นันทิดา แก้วบัวสาย มาโชว์เพลงคู่กับเบิร์ดในเพลง "Don't You Just Know It" และ "CLOSE TO YOU"
ฐิติมา สุตสุนทร มาโชว์เพลงคู่ในเพลง เรามีเรา / หนุ่มนาข้าวสาวนาเกลือ เวอร์ชันพิเศษ ปรากฏใน VDO Tape (ติดลิขสิทธิ์เพลงหนุ่มนาข้าวฯ) (ไม่มีใน VCD/DVD)
ผุสชา โทณะวณิก มาโชว์ในเพลง "THAT'S WHAT FRIENDS ARE FOR" และ "WHAT A WONDERFUL WORLD"
ครอบครัว แมคอินไตย์ เป็นการร่วมร้องเพลงของเบิร์ดและคุณแม่อุดม แมคอินไตย์ ในเพลง "บ้านหลังน้อย"ซึ่งเป็นเพลงที่คุณพ่อเจมส์ แมคอินไตย์ แต่งให้คุณแม่ เมื่อครั้งที่ยังมีชีวิตอยู่ โดยพี่ชายทั้ง 4 คนเล่นกีต้าร์ ไวโอลิน และคีย์บอร์ด
ปิดท้ายความประทับใจกันด้วยเพลง "ด้วยรักและผูกพัน"และ "BYE BYE LOVE" โดยเชิญแขกรับเชิญทั้งหมดออกมาร่วมกันร้องเพลงอีกครั้ง
บทเพลงที่ใช้ในคอนเสิร์ต

แล้วเธอก็จากไป
จะบ่นไปทำไม
ของของนาย
บันทึกหน้าสุดท้าย
ผ่านมา-ผ่านไป
The Rhythm Of The Heat
อย่าไปหาเลยเธอ
Don't You Just Know It
Close To You
เรามีเรา(*)
หนุ่มนาข้าวสาวนาเกลือ(**)
ฝัน…ฝันหวาน
That's What Friends Are For
What A Wonderful World
ฝากฟ้าทะเลฝัน
เทียนมีมี่
เป็นอย่างไรกัน
Say You Say Me
บ้านหลังน้อย
เกินเป็นตัวละคอน
ด้วยรักและผูกพัน
Bye Bye Love
ด้วยรักและผูกพัน
หมายเหตุ (*) เพลงที่ได้ใช้ในการแสดง แต่ไม่ได้อยู่ในบันทึกการแสดงสดในรูปแบบ VCD/DVD
หมายเหตุ (**) เพลงที่ได้ใช้ในการแสดง แต่ไม่ได้อยู่ในบันทึกการแสดงสดในรูปแบบ VHS รวมถึง VCD/DVD (เนื่องจากไม่ได้รับอนุญาตจากเจ้าของลิขสิทธิ์)
การผลิต

ในแบบเบิร์ดเบิร์ดโชว์ ครั้งที่ 1
ได้ถูกวางจำหน่ายครั้งแรกเป็นบันทึกเสียงการแสดงสดในรูปแบบเทปคาสเซ็ท 2 ม้วน บรรจุในกล่องพลาสติก โดยบริษัท อามีโก้ จำกัด เป็นผู้จัดจำหน่าย เมื่อปี พ.ศ. 2529
ครั้งที่ 2 วางจำหน่ายเป็นบันทึกภาพการแสดงสดในรูปแบบม้วน VHS ความยาว 2 ชั่วโมง เมื่อปี พ.ศ. 2531
ครั้งที่ 3 ทาง จีเอ็มเอ็มแกรมมี่ ได้กลับมาวางจำหน่ายใหม่อีกครั้งในรูปแบบวีซีดีและดีวีดี ในชุดแบบเบิร์ดเบิร์ด Collection เมื่อปี พ.ศ. 2547 ต่อมาได้นำภาพบรรยากาศบางส่วนจากแบบเบิร์ดเบิร์ดโชว์ ครั้งที่ 1 มาผลิตใหม่อีกครั้งในชุด DVD Boxset BABB BIRD BIRD Memories Box เมื่อปี พ.ศ. 2551 และ DVD Boxset Special Memory Box Babb Bird Bird # 1-10 (1986-2012) Collection วางจำหน่ายในวาระครบรอบ 32 ปี แบบเบิร์ดเบิร์ดโชว์ เมื่อปี พ.ศ. 2562
เบิร์ด และแม่อุดม แมคอินไตย์ ร่วมร้องเพลง "บ้านหลังน้อย"
ทองอินทร์ ภูริพัฒน์

| ทองอินทร์ ภูริพัฒน์ |
| --- | --- |


รัฐมนตรีว่าการกระทรวงอุตสาหกรรม
ดำรงตำแหน่ง 11 มิถุนายน พ.ศ. 2489 – 8 พฤศจิกายน พ.ศ. 2490
นายกรัฐมนตรี: ปรีดี พนมยงค์ ถวัลย์ ธำรงนาวาสวัสดิ์
ก่อนหน้า: สงวน จูฑะเตมีย์
ถัดไป: หลวงศุภชลาศัย (บุง ศุภชลาศัย)
รัฐมนตรีว่าการกระทรวงคมนาคม
ดำรงตำแหน่ง 6 กุมภาพันธ์ – 30 พฤษภาคม พ.ศ. 2490
นายกรัฐมนตรี: ถวัลย์ ธำรงนาวาสวัสดิ์
ก่อนหน้า: หม่อมหลวงกรี เดชาติวงศ์
ถัดไป: พระยาประกิตกลศาสตร์ (รุณชิต กาญจนะวณิชย์)
สมาชิกสภาผู้แทนราษฎร จังหวัดอุบลราชธานี
ดำรงตำแหน่ง 15 พฤศจิกายน พ.ศ. 2476 – 8 พฤศจิกายน พ.ศ. 2490
เขตเลือกตั้ง: เขต 1 (2476,2480)เขต 2 (2481)เขต 3 (2489)
 
ข้อมูลส่วนบุคคล
เกิด: 9 พฤษภาคม พ.ศ. 2449 จังหวัดอุบลราชธานี ประเทศสยาม
เสียชีวิต: 4 มีนาคม พ.ศ. 2492 (42 ปี) จังหวัดพระนคร ประเทศไทย
ศาสนา: พุทธ
พรรคการเมือง: สหชีพ
คู่สมรส: เจ้าศิริบังอร ณ จำปาศักดิ์
บุตร: 9 คน

นายทองอินทร์ ภูริพัฒน์ (9 พฤษภาคม พ.ศ. 2449 - 4 มีนาคม พ.ศ. 2492) เป็นนักการเมือง ภาคตะวันออกเฉียงเหนือ จังหวัดอุบลราชธานีอดีตรัฐมนตรี ผู้เป็นที่รู้จักกันดีในช่วงระหว่างสงครามโลกครั้งที่ 2 ในกรณี "พระราชบัญญัติปักป้ายข้าวเหนียว" ต่อมาได้ดำรงตำแหน่ง รัฐมนตรีว่าการกระทรวงอุตสาหกรรม ในรัฐบาล นายปรีดี พนมยงค์
นายทองอินทร์ ภูริพัฒน์ เป็น 1 ใน 4 อดีตรัฐมนตรีที่ถูกสังหารโหดเมื่อปี พ.ศ. 2492 ที่ ทุ่งบางเขน เมื่อปี พ.ศ. 2492 ในสมัยรัฐบาลจอมพล ป. พิบูลสงคราม ด้วยสาเหตุทางการเมือง  ท่านได้รับการยกย่องว่าเป็น นักการเมืองผู้ต่อสู้เพื่อชาวอีสานอย่างแท้จริงคนหนึ่ง สิริอายุ 42 ปี
ประวัติ

นายทองอินทร์ ภูริพัฒน์ เกิดเมื่อวันที่ 9 พฤษภาคม พ.ศ. 2449 ที่บ้านหนองยาง ตำบลหัวเรือ อำเภอเมืองอุบลราชธานี จังหวัดอุบลราชธานี เป็นบุตรคนที่สามของนายชูและนางหอม มีพี่น้องร่วมบิดามารดารวม 4 คน บิดามารดาประกอบอาชีพทำนาและค้าขาย
ทองอินทร์ใช้ชีวิตคู่สมรสกับ เจ้าศิริบังอร ณ จำปาศักดิ์ มีบุตรด้วยกัน 9 คน จึงมีความเกี่ยวดองเป็นเขยของตระกูลเจ้าผู้ครองนครจำปาศักดิ์ ในประเทศลาวด้วย
การศึกษา

ประกาศนียบัตรชุดครูมัธยม
เนติบัณฑิตไทย
การรับราชการ

พ.ศ. 2467 เป็นครูน้อยโรงเรียนเบ็ญจะมะมหาราช ต่อมาได้เลื่อนเป็นครูใหญ่โรงเรียนเบ็ญจะมะมหาราช (ดำรงตำแหน่งตั้งแต่ พ.ศ. 2468 - 2477)  ในวันที่ 8 พฤศจิกายน 2471 เนื่องในวันเฉลิมพระชนมพรรษาได้รับพระราชทานยศทางพลเรือนเป็นรองอำมาตย์ตรี (เทียบเท่านายร้อยตรีทหารบก)
พ.ศ. 2483 โอนไปรับราชการที่กระทรวงมหาดไทยในตำแหน่งเลขานุการ มณฑลนครราชสีมา
ตำแหน่งสุดท้ายทางราชการคือเป็นนายอำเภอท่าอุเทน จังหวัดนครพนม หลังจากนั้นจึงลาออกจากราชการเมื่อวันที่ 25 พฤศจิกายน  2476 เพื่อมาสมัครเป็นผู้แทนราษฎรของ จังหวัดอุบลราชธานี และได้รับแต่งตั้งเป็นสมาชิกสภาผู้แทนราษฎรคนแรกของจังหวัดอุบลราชธานี เมื่อปี พ.ศ. 2476
งานการเมือง

ระหว่างสงครามโลกครั้งที่ 2 ทำหน้าที่ หัวหน้าขบวนการเสรีไทย เขตอุบลราชธานี
เป็นผู้แทนราษฎรจังหวัดอุบลราชธานี โดยได้รับคัดเลือกทุกสมัยที่ลงสมัคร สามารถปฏิบัติหน้าที่อย่างกล้าหาญเป็นที่ยอมรับโดยทั่วไป โดยเฉพาะอย่างยิ่งแนวคิดเกี่ยวกับการพัฒนา แม่น้ำโขง แม่น้ำชี และแม่น้ำมูล
เป็นรัฐมนตรี 6 สมัย
ตั้งโรงเรียนศรีทองวิทยาและวิไลวัฒนา ซึ่งเป็นโรงเรียนระดับมัธยมศึกษา ของเอกชนที่สำคัญใน จังหวัดอุบลราชธานี ในอดีต
ผลงานเด่นคือ  การพยายามเสนอร่างพระราชบัญญัติคุ้มครองค่าใช้จ่ายประชาชนในภาวะคับขัน หรือที่เรียกกันในเวลานั้นว่า "พระราชบัญญัติปักป้ายข้าวเหนียว" เพื่อคุ้มครองป้องกันไม่ให้พ่อค้าเอารัดเอาเปรียบผู้บริโภค ช่วงหลังสงครามโลกครั้งที่ 2  แม้ฝ่ายรัฐบาล นายควง อภัยวงศ์ ในเวลานั้นจะไม่เห็นด้วยกับหลักการในร่าง พ.ร.บ. ดังกล่าว เพราะเห็นว่าไม่มีมาตรการที่จะควบคุมราคา แต่ในที่สุดฝ่ายรัฐบาล ก็แพ้โหวตในสภาฯ ที่รับหลักการด้วยคะแนน 65 ต่อ 63 เสียง และทำให้รัฐมนตรีลาออกทั้งคณะ หลังจากนั้น นายปรีดี พนมยงค์ได้ดำรงตำแหน่ง นายกรัฐมนตรี
การเสียชีวิต

บทความหลัก: คดีสังหาร 4 อดีตรัฐมนตรี พ.ศ. 2492
ในช่วงหลังสงครามโลกครั้งที่ 2 นายทองอินทร์ ภูริพัฒน์ได้สมัครเข้าเป็นสมาชิก พรรคสหชีพ ซึ่งเป็นกลุ่มการเมืองของฝ่ายนายปรีดี พนมยงค์ ภายหลังการ รัฐประหารใน พ.ศ. 2490 และเหตุการณ์ กบฏวังหลวง นักการเมืองฝ่ายนายปรีดี ที่อยู่ในประเทศก็ถูกฝ่ายรัฐบาล ดำเนินการกวาดล้างอย่างหนัก ซึ่งรวมถึงนายทองอินทร์ด้วย
นายทองอินทร์ ภูริพัฒน์ ถูกจับกุมพร้อมกับ อดีตรัฐมนตรีอีสานอีก 2 คน คือ นายถวิล อุดล นายจำลอง ดาวเรือง รวมทั้ง ดร.ทองเปลว ชลภูมิ (หนึ่งในสมาชิกคณะราษฎรสายปรีดีที่ถูกจับมาในอีกคดีหนึ่ง) ก็ถูกนำตัวไปสังหารที่บริเวณทุ่งบางเขน ถนนพหลโยธิน กิโลเมตรที่ 14 ในวันที่ 4 มีนาคม พ.ศ. 2492 โดย กรมตำรวจ ในเวลานั้นอ้างเหตุว่า มีโจรคอมมิวนิสต์มลายู มาชิงตัว 4 อดีตรัฐมนตรี และเกิดการต่อสู้ขึ้น จนทำให้ทั้ง 4 คน ถูกลูกหลงเสียชีวิตทั้งหมด แต่ไม่ใคร่จะมีใครเชื่อข้ออ้างดังกล่าวนัก เนื่องจากไม่มีตำรวจเสียชีวิตหรือบาดเจ็บแม้แต่รายเดียว ในเวลาที่นายทองอินทร์เสียชีวิตนั้น สิริอายุ 42 ปี
เครื่องราชอิสริยาภรณ์

พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
ดูเพิ่ม

คดีสังหาร 4 อดีตรัฐมนตรี พ.ศ. 2492
จำลอง ดาวเรือง
ถวิล อุดล
ทองเปลว ชลภูมิ
ฟ้าจรดทราย

| ฟ้าจรดทราย |
| --- | --- |
แนว: โรแมนติก, ผจญภัย
บทประพันธ์: โสภาค สุวรรณ
บทละครโทรทัศน์: ศัลยา
กำกับโดย: สยาม สังวริบุตร
แสดงนำ: ธีรภัทร์ สัจจกุล อุษามณี ไวทยานนท์ อานัส ฬาพานิช มรกต กิตติสาระ อุษณีย์ วัฒฐานะ
ประเทศแหล่งกำเนิด:  ภาษาไทย
ภาษาต้นฉบับ:  ภาษาไทย
จำนวนตอน: จำนวน 11 ตอน
การผลิต
ความยาวตอน: 120 นาที / ตอน
บริษัทผู้ผลิต: บริษัท ดาราวิดีโอ จำกัด
ออกอากาศ
สถานีโทรทัศน์: สถานีโทรทัศน์สีกองทัพบกช่อง 7
ออกอากาศ: 12 สิงหาคม พ.ศ. 2556 – 16 กันยายน 2556
ฟ้าจรดทราย เป็นอมตะนิยายรักชิ้นเยี่ยมของ โสภาค สุวรรณ เป็นเรื่องราวที่เกิดขึ้นท่ามกลางแดนทะเลทรายอันร้อนระอุ ได้รับการตอบรับจากผู้อ่านทุกเพศทุกวัยมาเป็นเวลานาน ถูกตีพิมพ์ครั้งแรกลงในนิตยสารสตรีสาร
ละครเวที

ในปี พ.ศ. 2550 ฟ้าจรดทรายถูกนำมาสร้างเป็นละครเวทีโดย บริษัท ซีเนริโอ จำกัด ด้วยการดูแลของ ถกลเกียรติ วีรวรรณ ภายใต้ชื่อว่า ฟ้าจรดทราย เดอะมิวสิคัล แสดงนำโดย นัท มีเรีย, ปฏิภาณ ปฐวีกานต์, รฐา โพธิ์งาม, ศรัณยู วงษ์กระจ่าง, พชรพล จั่นเที่ยง และ อคัมย์สิริ สุวรรณศุข ​เปิดทำการแสดงระหว่างวันที่ 24 พฤษภาคม - 15 กรกฎาคม พ.ศ. 2550 ที่โรงละครเมืองไทยรัชดาลัย เธียเตอร์ ศูนย์การค้าเอสพละนาด รัชดาภิเษก ถนนรัชดาภิเษก แขวงดินแดง เขตดินแดง กรุงเทพมหานคร
ต่อมาในปี พ.ศ. 2566 บอย ถกลเกียรติ ได้ประกาศว่าจะนำ ฟ้าจรดทราย เดอะมิวสิคัล กลับมาสร้างใหม่อีกครั้ง จากนั้นในวันที่ 16 มกราคม พ.ศ. 2567 ได้โพสต์ภาพลงอินสตาแกรมส่วนตัวเป็นภาพโปสเตอร์ของละครเวทีเรื่อง ฟ้าจรดทราย เดอะมิวสิคัล พร้อมกับกำหนดการแสดงคือในเดือนมิถุนายน รวมถึงเปิดเผยว่า ณเดชน์ คูกิมิยะ มารับบทชารีฟ
ละครโทรทัศน์

ลิขสิทธิ์ในรูปแบบละครโทรทัศน์เริ่มแรกเป็นของทาง สถานีโทรทัศน์กองทัพบกช่อง 7 โดยได้ขอต่อสัญญาลิขสิทธิ์นวนิยายในนามองค์กร ไปเมื่อหลายปีก่อนแต่ก็ต้องพับโครงการไปเนื่องจากปัจจัยหลายอย่าง เช่น บทละครโทรทัศน์ไม่เสร็จ วางตัวนักแสดงนำไม่ได้ และต้องใช้เงินทุนในการสร้างสูง แต่ในปี พ.ศ. 2551 สยาม สังวริบุตรผู้บริหารบริษัท ดาราวิดีโอ จำกัด ได้ออกมาประกาศว่าจะสร้างฟ้าจรดทรายในรูปแบบละครโทรทัศน์ จนทำให้เกิดข่าวลือเกี่ยวกับการวางตัวนักแสดงต่างๆนานา แต่งานสร้างก็ยังไม่ได้คืบหน้าแต่ประการใด
จนกระทั่งในปี พ.ศ. 2553 ทางบริษัท ดาราวิดีโอ จำกัด ได้แจ้งความคืบหน้าในการสร้างเป็นละครโทรทัศน์อยู่เป็นระยะ จนเมื่อวันที่ 24 กันยายน พ.ศ. 2553 ได้มีการบวงสรวงเปิดกล้องละครฟ้าจรดทรายอย่างเป็นทางการ พร้อมกับละครทวิภพ ซึ่งนำแสดงโดย ธีรภัทร์ สัจจกุลในบท"ชารีฟ" อุษามณี ไวทยานนท์ในบท"มิเชลล์" ส่วนบท"แคชฟีย่า"แสดงโดยมรกต กิตติสาระ และมีนักแสดงอีกมากมายเช่น ฐสิษฐ์ สินคณาวิวัฒน์,อานัส ฬาพานิช,อุษณีย์ วัฒฐานะ,สุรศักดิ์ โชติทินวัฒน์,แซมมี่ เคาวเวลล์ เป็นต้น
และการนำฟ้าจรดทราย มาทำเป็นละครโทรทัศน์ครั้งนี้ก็ได้ผู้บริหารและอดีตผู้กำกับของดาราวิดีโอ อย่างคุณหลุยส์ สยาม สังวริบุตร กลับมากำกับละครโทรทัศน์อีกครั้ง โดยการถ่ายบางส่วนของละครเรื่องนี้ มีการไปถ่ายทำที่ประเทศอียิปต์และนอกจากนี้มีการถ่ายทำละครด้วยกล้องระบบ HD (High Definition)
ละครฟ้าจรดทราย ถือว่าเป็นละครโทรทัศน์ที่ใช้ระยะเวลาการถ่ายทำยาวนานอีกเรื่องหนึ่ง เพราะเริ่มงานสร้างและการถ่ายทำในปีพ.ศ. 2553 จนถึงพ.ศ. 2556 รวมระยะเวลาในการสร้างเกือบ 3 ปีเต็ม โดยในครั้งนี้ได้มีปัญหาเนื่องจากมีกลุ่มผู้นับถือศาสนาอิสลามได้ส่งหนังสือทางไปรษณีย์ถึงสำนักงานปลัดสำนักนายกรัฐมนตรี (สปน.)  สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) รัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที)  ให้ยุติการออกอากาศ  เนื่องจากมีหลายฉากที่ผิดหลักคำสอนของศาสนา เสมือนการหมิ่นศาสนา เช่น ฉากการดื่มสุรา หรือการที่มีชายหญิงพลอดรักกัน แต่ท้ายที่สุดก็ได้มีการฉายต่อจนจบ เนื่องจากผู้สร้างและทางช่อง 7 ยืนยันว่ามิได้มีเจตนาเช่นนั้น